|  |  |  |
| --- | --- | --- |
| **Description: happy-education-vector-drawing-represents-design-44532420.jpg** | **SCOALA GIMNAZIALA ”DIMITRIE LUCHIAN” COMUNA PISCU-JUDEŢUL GALAŢI Tel: 0236-827873; Fax: 0236-8278678;E-mail:dimitrie\_luchian@yahoo.com** |  |

**FIȘĂ PROPUNERE C.D.Ș. 2023-2024**

* **Numele cadrului didactic propunător: DIMA SILVIA DANIELA**
* **Specializarea (calificări care susțin tematica opționalului propus):**
* **Denumirea opționalului: POVESTI CU TALC**
* **Tipul opţionalului:** disciplină nouă
* **Grupa: MICA**
* **Unitatea de învățământ: Scoala Gimnaziala Dimitrei Luchian, Gradinița cu P.N. NR.1 PISCU**
* **Nivelul de învăţământ la care este propus: prescolar**
* **Aria curriculară/ariile curriculare în cadrul căreia/cărora este organizat/sunt organizate: DOMENIUL LIMBA SI COMUNICARE**
* **Durata de desfăşurare (un an sau mai mulţi ani şcolari): 1 AN**
* **Programă aprobată:**
* **Argumentarea relevanţei opţionalului:**

 Motivaţia alegerii opţionalului ***,,Trăistuța cu poveşti!”*** survine din experienţa muncii cu copilul la activităţile de educarea a limbajului, unde am constatat că preşcolarii nu mai sunt interesaţi de poveşti, nu mai trăiesc viaţa ilustrată din cărţi.

 **„Limba este lăcaşul de adăpost al Fiinţei!”** –spunea Heidegger. Să-i construim, cu grijă şi responsabilitate, lăcaşul de adăpost cel mai îngrijit cu putinţă fiinţei de mâine şi astfel, să ajutăm copilul să se construiască pe sine.

 Grija pentru educarea limbajului la copii trebuie să constituie o preocupare permanentă a părinţilor şi mai ales a educatoarelor.

 Particularităţile vorbirii preşcolarilor sunt legate, în primul rând, de vârsta acestora. Limbajul se dezvoltă şi progresează ca un continuum la copil, iar nouă educatoarelor, ne revine sarcina de a organiza şi planifica experienţele de limbaj ale fiecăruia, în funcţie de ritmul propriu de dezvoltare. Drumul parcurs de copil în lumea limbajului, cu ajutorul educatoarei, de la vârsta de 3 ani şi până la 6 ani, este, de fapt, un drept incontestabil al etapei sale de dezvoltare, care îi conferă în etapa următoare, şcolară, şanse egale indiferent de mediul sau unitatea preşcolară din care provine .Este evident, aşadar, că un copil preşcolar nu poate şi nu trebuie să fie ţinut departe de mediul cultural al spaţiului căruia îi aparţine, gândind că aceasta este sarcina şcolii. El trăieşte înconjurat de cărţi, reviste, ziare, afişe, filme; televizorul şi calculatorul fac parte integrantă acum din viaţa lui.

 E vorba deci de o provocare a acestui sfârşit de mileniu: **PARIUL LIMBAJULUI ŞI AL COMUNICĂRII CU OMUL MODERN*.***

 Agresiunea audio-vizualului în domeniul informaţiilor, de multe ori facile şi nocive, lipsa posibilităţilor de selecţie, necesită găsirea unor modalităţi de atragere a copiilor către un univers plăcut, atractiv, relaxant, cum este acela al poveştilor. Cândva mirific, acest univers trebuie redescoperit de către copii, prin iniţierea şi parcurgerea unor teme interesante, bogate în conţinut informaţional, cu valenţe formative şi capabile să readucă în conştiinţa lor adevăratul sens al copilăriei.

 Literatura pentru copii, prin profunzimea mesajului, gradul de accesibilitate şi nivelul realizării artistice, se dovedeşte capabilă să intre într-o relaţie afectivă cu cei cărora le este destinată: copiii.

Mesajul artistic al operelor pentru copii contribuie la educarea acestora în spiritul unor virtuţi morale

alese (cinste, demnitate, adevăr, curaj).

 Prin limbajul specific al cărţii pentru copii, personajele, epicul dens, conflictul împins spre suspans şi senzorial, deznodământul fericit, literatura pentru copii contribuie la formarea şi modelarea caracterelor, la stimularea dorinţei de cunoaştere şi perfecţiune. Formarea şi modelarea caracterelor, deprinderilor

 copiilor cu normele de comportare civilizată a sentimentelor morale, curajul, perseverenţa, respectul

pentru muncă, sunt cerinţe cărora opera literară, prin specificul ei, aduce o contribuţie majoră.

 De aceea, consider că opţionalul ales oferă posibilitatea propunătorului de a-i convinge chiar

pe preşcolari să devină prietenii cărţilor, aducându-le ca argument cuvintele lui Charles W.Eliot :

,,***Cărţile sunt cei mai tăcuţi prieteni; sunt cei mai accesibili şi înţelepţi consilieri şi cei mai***

***răbdători profesori”.***

* **Scurtă prezentare a elementelor de conţinut: ( pe clase dacă opționalul se derulează pe mai mulți ani)**

 **OBIECTIVE PROPUSE:**

1. Să manifeste interes pentru ,,citit”/ascultat;

Exemple de comportament :

* Să urmareasca linia unei povesti spusă sau citită de educatoare cu imagini din carte sau fără imagini;
* Să asculte şi să reacţioneze adecvat la poveşti;
* Să demonstreze înţelegerea textului apelând la diferite modalităţi de redare a acestora;
1. Să transpună în viaţa de zi cu zi ideile din textele povestite sau citite de educatoare;

Exemple de comportament :

* Să spună dacă şi de ce i-a placut (sau nu) povestea;
* Să raporteze comporamentul unor personaje din poveste la comportamentul lor;
* Să motiveze de ce le plac carţile de poveşti.
1. Să înteleagă continutul şi mesajul operei literare;

Exemple de comportament :

* Să redea sub îndrumarea educatoarei întelesul celor povestite;
* Să spună ce învaţa ei din poveste;
* Să desprindă unele norme şi reguli de comportare.
1. Să înteleagă în mod intuitiv caracteristicile expresive şi estetice ale textului spus sau ,,citit”;

Exemple de comportament :

* Să reţină expresii ritmate,rimate,cuvinte noi din text;
* Să utilizeze vorbirea dialogată,nuanţarea vocii şi intonaţia;
* Să îşi exprime emoţiile,sentimentele şi trăirile proprii folosind gestica şi mimica.
1. Să se exprime corect,fluent în limba română;

Exemple de comportament :

* Să pronunţe corect şi clar sunetele limbii române;
* Să se exprime în propozitii simple şi dezvoltate;

Povești, audiții, diafilme, teatre de păpuși, dramatizări, jocuri cu rol, activități creative (desene, puzzle, labirinturi etc.), jocuri didactice.

      “Scufita Rosie”  Charles Perrault – 4 activitati

      “Iedul cu trei capre”  – 3 activitati

      “Ursul păcălit de vulpe”  – 4 activitati

      Evaluare: “Recunoaste povestea sau personajul”-joc – 1 activitate

      “Turtita”  – 3 activitati

      “Punguta cu doi bani”  – 3 activitati

      “Coliba iepurasului”  – 3 activitati

      “Ridichea uriasa”  – 3 activitati

      “Capra cu trei iezi”  – 4 activitati

      Evaluare: jocuri didactice  – 6 activitati